29. november 2012

**Kære forældre i 6. klasse**

Vi skal i det næste stykke tid arbejde med kapitlet Måling. Eleverne skal i denne periode lære om:

* **Omkreds.** Beregne omkreds af cirkler og sammensatte figurer.
* **Areal.** Beregne areal af cirkler, parallelogrammer og trekanter. Finde arealer af rumlige figurers overflader.
* **Rumfang**. Beregne rumfang af prismer og cylindere.
* **Enheder.** Kende enhederfor længde, areal, rumfang, vægt og tid samt foretage omskrivninger.
* **Regnehistorier.** Løse tekstopgaver med ovenstående faglige områder.

I kan hjælpe jeres barn godt på vej derhjemme ved hjælp af en eller flere af nedenstående aktiviteter.

**Aktiviteter og spil fra bogen:**

Følgende aktiviteter/spil kan med fordel gentages hjemme, når eleverne har arbejdet med dem i skolen.

|  |  |  |
| --- | --- | --- |
| Side 77 | Opgave 4 | **Omkreds af cirkler**Kan også tegnes på papir. Lad antallet af øjne svare til radius i centimeter, anvend passer i stedet for snor og kridt.  |
| Side 78  | Opgave 7  | **Mål flader med arealbrikker**Find arealet af forskellige genstande. Gæt evt. først på, hvor stort arealet er. |
| Side 82 | Opgave 24 | **Drikkedunke**Andre genstande, der har form som en cylinder, kan også benyttes. Fx dåser, glas, emballager til toiletartikler. |
| Side 83 | Opgave 26 | **Regneark** |
| Side 85 | Opgave 32 | **Vandforbrug**Find andre aktiviteter, hvor der bruges vand og gæt på og mål vandforbruget ved fx et brusebad eller tandbørstning. |

**Andre aktiviteter:**

**Størst areal**. Find hver en bog med ca. samme størrelse. Gæt hvilken bog, der har den største overflade (areal)? Beregn herefter overfladen.

**Overfladeareal.** Find forskellige emballager. Gæt på størrelsen af overfladearealerne, og læg dem op i rækkefølge. Klip evt. emballagen op. Mål og beregn arealerne for at se, om emballagerne ligger i den rigtige rækkefølge.

**Cirkler**. Tegn cirkler på computeren. Brug fx GeoMeter/GeoGebra. Sidstnævnte kan downloades gratis på internettet. Gæt først på omkredsen og arealet. Lad derefter programmet udregne de to mål. Hvor tæt på kom I?

**Køreplan**. Kig i køreplaner fx på nettet og find ud af hvor mange minutter, det tager at komme hjemmefra og til din familie eller udvalgte destinationer fx Rådhuspladen, Grenen i Skagen eller den tyske grænse i Flensborg med offentlige transportmidler.

God fornøjelse og med venlig hilsen

Skriv dit navn her...